AlexejDobrolubov/national_council_slovak_2010 huggingface dataset:
39. schôdza NR SR - 13.deň - B. popoludní
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie

Ďakujem pekne za slovo. Vážený pán predsedajúci, kolegyne, kolegovia, no, tak ono to vyšlo tak, že vlastne už dnes som predkladal pozmeňujúci návrh vlastne, ktorý ho robí to isté, teda zrušuje transakčnú daň, takže teraz vlastne predkladám samotný, vlastne veľmi to isté, teda návrh zákona, ktorým sa zrušuje zákon č. 274/2024 Z. z. o dani z finančných transakcií a o zmene a doplnení niektorých zákonov. Predkladám ho spolu s kolegyňou Jankou Bittó Cigánikovou, Vladimírou Marcinkovou, Ondrom Dostálom, Vladimírom Ledeckým a tiež Martinou Holečkovou a Máriou Kolíkovou. Cieľom návrhu je zrušiť túto novozavedenú daň z finančných transakcií, a to z dôvodu je zásadného, škodlivého vplyvu na všetky podnikateľské subjekty. Transakčná daň zhoršuje podnikateľské prostredie na Slovensku, negatívne vplýva na konkurencieschopnosť našej ekonomiky a relevantný problém je aj vôbec v jej nejednoznačnosti a administratívnej náročnosti jej výberu. Jednoducho, jediné rozumné, zmysluplné riešenie je zrušiť ju ako celok, viacej poviem v rozprave, do ktorej sa následne hlásim ako prvý. Ďakujem pekne za slovo.
39. schôdza NR SR - 13.deň - A. dopoludnia
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne, pani Vaľová. No, samozrejme, mám len vás, tak budem reagovať na vás. Asi nebudem až tak vtipný ako ste boli vy, ale skúsim zasa možno trošku vecnejšie. No, ono to tak býva, keď nie je argument, tak sa teda vyťahuje kadečo ďalšie, úplne rozumiem. Však sme v parlamente, je to legitímne. Len krátka oprava, vláda pani Radičovej padla v roku 2011, nie 2021, ale to sa stane. To je len malý detail. No, pani kolegyňa, upratujete špinu, no, upratujete špinu. Ja hovorím, že zabíjate ekonomiku. Nie žeby nebolo čo upratovať, ale to čo by bolo upratovať, to nejak nevidíte a namiesto toho normálne že robíte genocídu na živnostníkoch. Genocídu proste úplne na vôbec ekonomike. A to nehovorím ja. Dneska to už hovorí aj Národná banka. Proste zabili ste absolútne hospodársky rast. Zabíjate pracovné miesta a vyháňate mladých ľudí do zahraničia. Akože toto teda ozaj že nie je upratovanie špiny, hej. No, ale aby som sa nevyhol aj tej otázke. Ale veď áno, áno, odišli sme z vlády Igora Matoviča a odišli sme preto, pretože sa s ním jednoducho nedalo. A tým jedným z hlavných dôvodov bolo to, že bol rozpočtovo nezodpovedný. Už vtedy proste, áno, sme odišli aj preto, že bol rozpočtovo nezodpovedný a nedalo sa s ním vládnuť. Akože mali sme tu proste za prvé hrdosť a za druhé tú čestnosť a slušnosť, že sme to urobili. No a čo sa týka inak pani Radičovej, tam to bolo o Eurovale, možno si pamätáte. Áno, tam to bolo zasa, normálne zasa o rozpočtovej zodpovednosti. Doteraz to hovorím, že nebolo správne zachraňovať Grécko. Európu to stálo miliardy, pokazilo to celé verejné financie, zabilo to rast celej Európskej únii. Jednoducho, áno, Grécko malo vtedy skrachovať, malo odísť z Európskej únie, bolo by to memento pre každú jednu krajinu a dneska by sme tu neriešili 7-8 miliardové deficity (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

175. Ďakujem veľmi pekne. Celkom len v takých heslách, aby som to stihla. Argumentuje sa siahnutím na život, ak sa nenaplní. Ale, pani poslankyňa, ak budete objektívna, sú štatistiky, kde si siahnu na život aj tí, ktorí tú tranzíciu nepodstúpia, ale aj tí, ktorí ju podstúpia a je to väčšinou, väčšinou u chlapcov. Ak hovoríte o tom, že keď on sa tak narodí a potom nevie a potom sa presvedčí, ako je to možné, že v nemeckom zákone, teraz prijatom, povedali, že môže to zmeniť raz za rok. Tak aké je to presvedčenie? V našom odbornom usmernení bolo napísané, že to môže urobiť len raz, jedenkrát za život. To znamená, že sú takí, ktorí sa možno potom vrátia, ale už to zmeniť nemôžu. Čo nám vadí, je to, že tá zmena, keď už hovoríme o tej, teda tom transsexualizme, tá zmena v tom zákone nie je stanovená presnými podmienkami, to záleží od odborného posudku alebo od posudku jedného jediného lekára. To v Nemecku, v Rakúsku a aj vo Francúzsku musia mať všetci lekári, ktorých sa, ktorých odbornosti sa len okrajovo dotýkajú, a ešte po tomto o tom rozhoduje súd. Ja viem, že je veľmi ťažké hovoriť o rode, hej, a že sa v tomto nezhodneme. Ale sama som posielala, posielala otázku na pani Reding, keď bola vicepredsedníčkou Európskej komisie, aký, aké medzinárodné právo alebo európske definuje rod? Viete, čo mi odpísala? Žiadna takáto definícia neexistuje, to je len zvykové právo. Môžem vám to doniesť, mám to dodnes, mám to dodnes odložené. A ešte pani poslankyni Števulovej, že poďme sa rozprávať. Keď som podávala zákon o pomoci tehotným ženám, prvá vec, ktorá bola, som oslovila ženy a z organizácií, ktoré sú vám blízke. Viete, aká bola odpoveď? My sa... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

153. Ďakujem veľmi pekne, pán podpredseda. Ja som tiež prekvapená, pani kolegyňa Kolíková, že ste to otočili na to náboženstvo, pretože tento zákon nemá absolútne nič spoločné s mojou vierou. Absolútne nič a ja toto beriem ako stigmatizáciu, že proste s takouto blbosťou, ako sme my predložili, môže prísť len človek, ktorý je veriaci a je zaslepený svojou vierou. Toto v mojom prípade nie je pravda. A poznám iks ľudí, ktorí sú neveriaci, ktorí žijú sekulárny život a ktorý majú presne tento istý názor o ná... o zákone o rodnom čísle, ako mám, ako mám ja. Keď hovoríte, že tí ľudia si už všetkým prešli a my im potom zamedzíme, aby si zmenili, ničím si neprejdú, pretože ne... už je dobrovoľná je hormonálna liečba, dobrovoľná je chirurgická liečba, neexistujú u nás žiadne pravidlá, ktoré momentálne platia, čiže tí ľudia zostávajú takí, akí sú. Napríklad normálne by mali brať celý život hormóny, oni ich môžu odmietnuť nielen v puberte, ale vôbec. Čiže tu nie je to, že oni si niečím prešli. A na rozdiel od iných štátov, kde ešte stále platí, že musia prejsť napríklad chirurgickou tranzíciou. Ja vám poviem len jeden príklad, a to je, to sa týka toho začiatku vášho, vášho vystúpenia. Čakala som vnuka vo Viedni na letisku, sedela som, mala som ešte trištvrte hodiny čas, prišiel za mnou mladý muž, na ktorom skutočne bolo vidno, že je, že je gay. A hovorí, pani Záborská, môžem si k vám prisadnúť. Ja hovorím, nech sa páči, samozrejme. Trištvrte hodiny sme sa rozprávali a viete, čo mi povedal na záver? Pani Záborská, podľa toho, čo o vás čítam a čo o vás hovoria... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

143. Ďakujem veľmi pekne za všetky faktické poznámky, nebudem na ne reagovať osobitne, viaceré boli o tom, o čom tento zákon vôbec nehovorí. Ja som, Ferko Mikloško, ja nikde, ja, samozrejme, nikomu nechcem ubližovať, ja viem, že, a poznám takýchto ľudí a viem, že takíto ľudia majú problémy, ale je aj iks iných zákonov, či sú to zákony o zdravotne nezvýhodnených, zákony, ktoré, ktoré sú o dlhodobo chorých, o onkologicky chorých, ktoré ubližujú ľuďom, ktoré ubližujú ľuďom a boli prijaté, boli prijaté aj v tejto Národnej rade, alebo boli vydané vyhlášky, ktoré tým ľuďom ubližujú. Keď my na tri diagnózy onkologické dáme povolenie zahraničného lieku a na štvrtú nedáme, neviem, z akého dôvodu, tak to budú ľudia, ktorí majú 30 – 40 rokov, možno ešte menej, ktorí na základe toho zomrú. A to nikdy tuná v tejto Národnej rade nezaznelo, že by im ubližovali. Ja len sa vrátim, Tomáš, k tomu, k tomu identifikačnému číslu. To nie je identifikačné číslo, či je to carte vitale alebo je to carte de sécurité sociale, všetky začínajú číslom buď jedna alebo dva, čo znamená, že je to muž alebo žena. A potom je tam sedmička a osmička, keď to nie je pri narodení jednoznačne diagnostikované. Ja si myslím, že každý zákon má svoj dopad. Určite nebolo v úmysle žiadnom, aby vyjasnenie administratívy, pretože musíte uznať, že tento zákon nie je jednoznačný o rodnom čísle, že ak on nepriamo nieko... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

79. Ďakujem veľmi pekne, pán predseda. Pán kolega Prostredník, mňa veľmi mrzí, že robíte zo Slovenska spiatočnícku krajinu len kvôli tomuto zákonu, návrhu zákona, že hovoríte o tom, ako nás, ako to stigmatizuje Slovensko v očiach Európskej únie. Ja by som vám vedela vymenovať iks návrhov zákonov rozvinutých demokratických európskych krajín, ktoré majú detailne, nie tak ako my, ale detailne urobenú administratívu takýchto ľudí. Keď, my ich nestigmatizujeme, my len chceme, aby bolo v zákonoch jasno. Teraz nedávno, už tento rok, bolo vo Francúzsku prijaté, bol prijatý zákon, ktorý rieši záležitosť aj transrodových ľudí a to v dvoch, v dvoch kartách. Je to životná karta a karta sociálneho poistenia. Na to, aby mohli administratívne konať, je potrebné odborné vyšetrenie a nález všetkých špecialistov medicínskych, ktorých sa dotýka táto zmena. Úradne overené, musia byť úradne overené svedectvá rodiny a priateľov. Všetko toto je podané na právny tribunál, ktorý potom urobí zmenu alebo neurobí zmenu. Je to normálny legálny súdny akt. Vy si myslíte, že Francúzsko vedome chce stigmatizovať týchto ľudí a robiť ich nešťastnými? Tu nejde o nič iné, len aby neplatilo to, čo je teraz na Slovensku, že z akejkoľvek detailnej úpravy a jednoznačne platného zákona môže... (Prerušenie vystúpenia časomerom.)
12. schôdza NR SR - 10. deň - A. dopoludnia
Dátum: 2024-05-02
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

68. Ďakujem veľmi pekne za slovo. Ja myslím, že je veľmi dôležité, čo na samotnom začiatku povedal kolega Szalay a to, že pol roka po voľbách sa vlastne neurobilo takmer, takmer nič. Ja som v minulom volebnom období mala pocit, že politické strany, ktoré sú teraz pri vláde, majú v rezorte zdravotníctva úplne jasno a presne vedia, čo urobia prvý, druhý, tretí alebo štvrtý týždeň. Viackrát som bola v diskusiách s pani ministerkou Dolinkovou a mala som tento, tento pocit alebo takúto, takúto vedomosť. Ja myslím, že nestačí deklarovať sociálny zmier, ktorý, myslím, v rezorte zdravotníctva hmatateľne cítiť, že nie je. A to už nehovorím o odbornom zmieri alebo odbornej dohode. Ďakujem pekne, kolega Szalay.
9. schôdza NR SR - 12.deň - B. popoludní
Dátum: 2024-02-20
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

86. Ďakujem pekne, pán predseda, len celkom krátko. Veľká vďaka všetkým, ktorí vystúpili, či už v rozprave, alebo vo faktických poznámkach a podporili tento zákon. Teraz som si uvedomila, že pred chvíľočkou, že vlastne Sviečková manifestácia bola krátko, pár mesiacov pred tým, ako bolo 40. výročie prijatia Všeobecnej deklarácie ľudských práv. Možnože keď v roku 1948 OSN prijímali túto deklaráciu, tak mnohí dúfali, že po tých 40 rokoch už nebudú takéto manifestácie a nebude takmer plošné porušovanie ľudských práv. Keď si zoberieme tieto posledné týždne v slovenskom parlamente, možno to, čo sa najčastejšie opakovalo, boli ľudské práva, nedodržiavanie ľudských práv, nerešpektovanie ľudskej dôstojnosti. To znamená, že stále sme stavaní pred... pred istý, istú výzvu, aby sme sa na obranu ľudských práv postavili. Veronika Remišová určite nevedome si dnes obliekla modré šaty. Modré šaty sa stali symbolom Sviečkovej manifestácie, pretože policajt, ktorý hovoril do toho ampliónu, tak hovoril, povedal, že sústreďte sa na tú pani v tých modrých šatách a skutočne tie modré šaty sa stali takým symbolom Sviečkovej manifestácie. Ja ti ďakujem, Veronika, aj keď možno si v tom, si v tom nevinne. A títo ľudia aj za cenu toho, že nevedeli, ako to skončí, nevedeli, či budú vo väzení, alebo vyhodení z roboty, tak vydali svedectvo o tom, že ľudské práva treba dodržiavať, že ľudské práva sú, sú niečo, na čom musí stáť svet, pretože ak to nebude, a to je jedno, v ktorej téme, ak to nebude, tak budeme tak ako v tieto dni, aj v tomto parlamente donekonečna hovoriť len o rešpektovaní ľudských práv, ale skutok obyčajne utiekol. Ďakujem pekne. (Potlesk.)
9. schôdza NR SR - 2.deň - B. popoludní
Dátum: 2024-02-01
Poslanec: Záborská, Anna (SLOVENSKO)
Druh vystúpenia: Vystúpenie s faktickou poznámkou

29. Ďakujem pekne, pán predsedajúci. Ak štát platí za služby z verejných zdrojov, musia byť výstupy tejto služby verejne dostupné. Pani ministerka, ako je možné, že sa ministerstvo v zmluve so zhotoviteľom analýzy firmou BSG zaviazalo, že výstupy, ktoré firma BSH poskytne ministerstvu, nebude následne ministerstvo poskytovať tretím osobám? Avšak na druhej strane ministerstvo v zmluve súhlasilo s tým, že firma BSG uzatvorí podobnú zmluvu s iným subjektom, čiže s treťou osobou, o ktorej dnes vieme, že to bola Penta, čo umožnilo firme BCG sprístupniť Pente citlivé a strategické informácie o zdravotnom systéme nášho štátu. Konkrétne finančné riporty nemocníc, ktoré sú v pôsobnosti ministerstva zdravotníctva. Ďakujem pekne.
23. schôdza NR SR - 1.deň - C. dopoludnia
Dátum: 2024-11-26
Poslanec: Žiga, Peter (SMER - SD)
Druh vystúpenia: Vystúpenie v rozprave

3. Ďakujem pekne, pán minister, zaujmite miesto pre navrhovateľov. Teraz dávam slovo spoločnému spravodajcovi z výboru pre hospodárske záležitosti poslancovi Justínovi Sedlákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
39. schôdza NR SR - 13.deň - A. dopoludnia
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo. Vážený pán predsedajúci, vážené kolegyne, kolegovia, no pani Vaľová avizuje, že teda to bude opakovanie, skúsim sa neopakovať, aj keď teda máme tu nejakých nových poslucháčov, takže by to nejaký význam malo. Dobre no, takto =====
39. schôdza NR SR - 13.deň - A. dopoludnia
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne všetkým kolegyniam a kolegom za faktické, môžem len súhlasiť a ja už dodám len, že koalícia vlastne chce vybrať aj z podnikateľského prostredia, samozrejme, okrem toho aj od ľudí, ďalšie a ďalšie príjmy do štátneho rozpočtu. No ,ale robí to tak, že zabraňuje tým firmám dýchať a zaväzuje im ruky. No ale taký bude aj výsledok, ak nemôžete dýchať a máte zviazané ruky, nemôžete ani boxovať, ani iný šport vykonávať, ani pracovať, ani podnikať. Proste jednoducho, to je niečo, čo nebude a nemôže fungovať, preto jednoznačne jediné správne riešenie zrušiť transakčnú daň ako celok, peniaze už odvedené vrátiť podnikateľom a respektíve použiť na úhradu inej splatnej dane a teda to B je, aby sa konečne vládna koalícia pozrela na stranu výdavkov. Tam je ten spôsob ako ošetriť, ako zachrániť slovenské verejné financie. Tým problémom je, že výdavky štátneho rozpočtu alebo celkovo verejné výdavky zásadne stúpali v posledných rokoch a tam je jediné riešenie, ako sa to dá vyriešiť. Proste treba šetriť, škrtať výdavky, škrtať nezmyselné inštitúcie, škrtať nezmyselné nákupy, nelietať za šesť a pol tisíca do New Yorku, nerobiť oslavy za 800-tisíc, nekupovať, nekupovať počítače o 122 miliónov predraženie a toto všetko, všetko, proste keby vláda konečne jednoducho začala robiť, akože posledné dva roky neušetrila vôbec nič, tak potom by bez problémov mohla škrtnúť túto daň a bolo by to vlastne dvakrát dobré. Ďakujem pekne, ešte raz všetkým.
39. schôdza NR SR - 13.deň - A. dopoludnia
Dátum: 2025-09-29
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo, pán kolega Adam. Prosím ťa akože takto, ale že presne takto sa nemajú meniť zákony. Vôbec si ten pozmeňovák neodôvodnil, čiže, prosím, môžeš vystúpiť kedykoľvek. Vystúp, prosím ťa ešte raz a povedz, prosím, čo sa vlastne ide meniť. Ten pozmeňovák bol zverejnený asi 10 minút dozadu. Papierovo sme ho dostali pred chvíľou. Ty si ho dostal možno pred pol hodinou, s prehľadom netušíš, čo tam je. Som presvedčený, že netušíš, netušíš. Malo by to byť do nejakej miery dobré, je to z ministerstva financií, ale proste netušíš, Adam, čo tam je, proste v piatok sme mali výbor, neprišiel si tam prezentovať, neprišiel si tam prezentovať ten návrh zákona, hej. To už nehovorím, že tam boli 2, a potom už poslanci, ale proste neprišiel si tam. Akože výbor, to je to miesto, kde si mal mať aspoň ideový návrh toho pozmeňováku, kde bolo treba niečo rozprávať. Proste, toto, hovorím, že nevieš čo tam je, teraz je to tu narýchlo. Zajtra budeš čakať, aby sa o tom hlasovalo. Akože to je normálne, že cesta do pekla. Takto sa zákony nemôžu robiť ani keby hneď tam bolo 101 % napísané všetko dobre. Takto sa to fakt robiť nedá, nedá a prosím ťa, skús uvažovať nad jednou vecou. Transakčná daň je jednoducho absurdné, zlé, nezmyselné, škodlivé riešenie. Každou ďalšou pronovelizáciou, každým ďalším pozmeňujúcim návrhom je to zrejmejšie a zrejmejšie. Ak chceš a chcete pomôcť všetci podnikateľom, malým, veľkým, všetkým, tak proste zrušte ako celok. To nemá, to nemá žiadne iné dobré riešenie. Ďakujem, viac poviem v rozprave.
39. schôdza NR SR - 11.deň - B. popoludní
Dátum: 2025-09-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Ďakujem kolega Alojz za vystúpenie. No, riešime tu všetci teda, že či a ako, a do akej výšky, akým spôsobom má štát pomáhať pri cenách elektrickej energie a tepla. Pritom hovorím, stále platí, že to je len tá druhá polovica. Najprv tie isté peniaze musí štát niekomu zobrať. No ale úplne sa zabúda, že je tu ešte jedna možnosť ako môže a podľa mňa má štát vstupovať do cien energií a to je ÚRSO, Úrad pre reguláciu sieťových odvetí. A keď sa pozrieme, ako sa hýbu, aj napríklad ceny energie, kde je zastropovaná tá silová zložka, hej, na rovnakej úrovni už tretí rok, tak ony stále stúpajú práve preto, že tieto regulované zložky ceny, kde vlastne štát má tu silu to povedať a tie rastú. Takže vlastne aby sme nezabudli, že to by mohla byť a mala byť úloha štátu a tadeto je cesta ako udržiavať ceny energií v rozumnom množstve a v rozumnej sume a v rozumnej výške. Ďakujem. ... a tie rastú. Takže vlastne aby sme nezabudli, že to by mohla byť a mala byť úloha štátu a tadeto je cesta, ako udržiavať ceny energií v rozumnom množstve a v rozumnej sume, v rozumnej výške. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za reakciu. Áno, kolega Sabo, odpoveď je áno, presne tak ako si to povedal a už to len rozviniem, že skutočne 435 miliónov ako energopomoc je ich spálenie počas najbližšej zimy, keď to zjednoduším, a na budúci rok budeme hľadať rovnaké peniaze znovu na energopomoc. To jednoducho nie je cesta. Cesta je skutočne dvojitá. Jedna je, že ak tie ceny budú odrážať trhový princíp pre väčšinu domácností, tak je nejaká časť domácností, ktorá si samo, sama vie urobiť energetické úspory, že ani nemusí potrebovať tieto všetky formy pomoci, čiže je nejaká časť domácnosti, ktorá vlastne si na základe vôbec toho trhového princípu zlacní svoj život tým, že si zlepší kúrenie, presne tak si kúpi kolektory, fotovoltaiku, čokoľvek, to je jedna vec. A druhá vec, ale potom, áno, keby sa tieto peniaze zobrali a použili na takúto zmysluplnú podporu, tak je to jednorazový výdavok z dlhodobým účinkom, pretože každá domácnosť, ktorá kotol vymení, už bude mať podstatne menší účet, lebo nový kotol je efektívnejší. Každá domácnosť, ktorá vymení svoj elektrický bordel, bojler, pardon (Smiech.) bojler za, za slnečné kolektory, takisto ušetrí a jednoducho takto sa to, takto sa to proste dá jednorazovými výdavkami dlhodobo pomáhať. To by bola cesta. Ospravedlňujem sa za, ospravedlňujem sa za to neslušné slovo. (Smiech.) Ďakujem. Pardon.
39. schôdza NR SR - 11.deň - B. popoludní
Dátum: 2025-09-25
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo. Vážený pán predsedajúci, vážená pani ministerka, kolegyne, kolega, teraz dneska takto (povedané s pobavením), no dobre, máme tu, spravodajca tu byť musí, hej, tak jeden je tu dobrovoľne kolega. Dobre. Ja paradoxne začnem pochvalou pre pani ministerku, nech som trochu taký že aj slušný, hej, nie len furt kritizujem. Je taký, že myslím, že je to odbor zlepšovania podnikateľského prostredia na ministerstve hospodárstva a popritom množstve tých strašných správ, hej, ktoré zhoršujú podnikateľské prostredie, proste z tej prijatej konsolidácie, ktoré ho že tak zhoršujú, že dnes povedala Národná banka, že rast tej, tohtoročný rast ekonomiky bude len 0,8 % a čo je ešte horšie, pre budúci rok že bude len 0,5 % a ja sa obávam, že nebude ani to. Proste tento odbor si musí jednoducho trhať vlasy, pretože to znamená všetko to desivé, čo si vie predstaviť Slovensko, že nám nebudú chodiť investície, že proste existujúce firmy budú odchádzať, NBS-ka dneska povedala, že nás to bude stáť 17-tisíc pracovných... =====
39. schôdza NR SR - 11.deň - A. dopoludnia
Dátum: 2025-09-25
Poslanec: Viskupič, Marián (SaS)
Druh vystúpenia: Vystúpenie v rozprave

... keď to bude 90 %, tak je spravodlivé dať každému niečo, no neviem, ale proste nebude to dobré. Nebude to dobré. No a v podstate toľko, toľko, asi viac už potom v prvom čítaní. No, jednoducho máme tu skrátené legislatívne konanie, ktoré tu nemuselo byť, nemalo byť. Zákon mal byť robený kľudne, aspoň už v januári tohto roka, ak nie ešte skôr. Mohol prejsť kompletným legislatívnym procesom, mohli sa k nemu vyjadriť odborníci, verejnosť, dodávatelia. Veď informácie sú také, že tí dodávatelia no netušia, netušia ako to bude. Akože proste tie firmy tiež nedokážu zmeniť svoje systémy zo dňa na deň, nedokážu, nedokážu. A toto všetko proste malo byť robené inak a mohlo byť robené inak a malo byť robené inak preto, pretože pani ministerka vedela, sama dva roky kritizovala neadresnosť a po dvoch rokoch je tu stále neadresnosti a stále s veľkým rizikom toho, že ako tá adresnosť bude vyzerať, čo zasa súhlasím so slovami kolegu Ondreja Dostála, veď my sa to nedozvieme ani keď ten zákon bude na konci týždňa prijatý, ani kto to bude, ani koľko to bude, ani čo to bude stáť. A nedozvieme sa to my a nedozvedia sa to ani tí, ktorí majú nastavovať ten softvér, ktorí majú vôbec tí dodávatelia zasa, ktorí majú podľa toho fungovať, proste nedozvie sa to nikto. Ďakujem pekne za pozornosť.
19. schôdza NR SR - 8.deň - A. dopoludnia
Dátum: 2024-09-24
Poslanec: Žiga, Peter (SMER - SD)
Druh vystúpenia: Vystúpenie v rozprave

125. Ďakujem, pán spravodajca. Otváram všeobecnú rozpravu. Konštatujem, že som nedostal žiadnu písomnú prihlášku. Teraz sa ešte opýtam, či sa chce niekto prihlásiť do rozpravy ústne. Nie je tomu tak, končím možnosť prihlásiť sa do rozpravy ústne a jediný v rozprave bude vystupovať pán navrhovateľ po obedňajšej prestávke, teraz vyhla... ktorú teraz vyhlasujem. Ďakujem pekne. (Prerušenie rokovania o 12.04 hodine.) (Pokračovanie rokovania o 14.00 hodine.)
19. schôdza NR SR - 8.deň - A. dopoludnia
Dátum: 2024-09-24
Poslanec: Žiga, Peter (SMER - SD)
Druh vystúpenia: Vystúpenie v rozprave

115. Ďakujem pekne, pán spravodajca, otváram všeobecnú rozpravu. Konštatujem, že som nedostal žiadnu písomnú prihlášku. Teraz sa pýtam, či sa chce niekto do rozpravy prihlásiť ústne okrem pána navrhovateľa. Nie je tomu tak. Končím možnosť prihlásiť sa do rozpravy ústne a dávam slovo navrhovateľovi, ktorý vystúpi v rámci rozpravy. Nech sa páči, pán poslanec Viskupič.
15. schôdza NR SR - 12.deň - A. dopoludnia
Dátum: 2024-06-28
Poslanec: Žiga, Peter (SMER - SD)
Druh vystúpenia: Vystúpenie v rozprave

40. Prezentujme sa a hlasujme. (Hlasovanie.) 133 prítomných, 133 za. Konštatujem, že Národná rada schválila návrh novely zákona č. 330/1991 Z. z. o pozemkových úpravách. Keďže sme vyčerpali všetky body hlasovania, vyhlasujem päťminútovú prestávku a budeme pokračovať rokovaním v rámci schváleného programu. (Prestávka.)